દેખીતી રીતે જ આ ઇન્સ્પિરેશનલ ફિલ્મ સચિન ધ ફિનોમેનનનું સેલિબ્રેશન છે. એટલે જ એમાં એક ટિપિકલ ડૉક્યુમેન્ટરી જેવી આકરી બાબતોનો સમાવેશ નથી કરાયો. સચિનની કરીઅરનાં મેજર અપ-ડાઉન જાણે આપણે તેના વિકીપીડિયા પેજનું વિડિયો-વર્ઝન જોતા હોઈએ એવાં લાગે છે. આ ડૉક્યુમેન્ટરીમાં સચિનનો એક સમયનો જિગરજાન દોસ્ત વિનોદ કાંબલી નથી, તેના કોચ રમાકાંત આચરેકર (કદાચ ઉંમરને લીધે) પણ નથી. સચિનની બૅટિંગમાં એવી તે કઈ ખાસિયતો હતી, તેની પર્સનાલિટીનું-સચિન ઍઝ અ બ્રૅન્ડનું ઍનૅલિસિસ વગેરે બાબતો સમાવાઈ નથી. જૂના વિડિયોની નબળી ક્વૉલિટી પણ જેમની તેમ જ રખાઈ છે.